**Likumprojekta “Grozījumi Ķīmisko vielu likumā” projekta**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts “Grozījumi Ķīmisko vielu likumā” (turpmāk – Likumprojekts) ir izstrādāts, lai pārnestu administratīvo pārkāpumu regulējumu laku, krāsu un transportlīdzekļu galīgās apdares materiālu jomā no Ķīmisko vielu likuma uz likumprojektu "Gaisa aizsardzības likums".Likumprojekts izslēdz Ķīmisko vielu likuma V nodaļas "Administratīvie pārkāpumi ķīmisko vielu, maisījumu un biocīdu jomā un kompetence administratīvo pārkāpumu procesā" 21. pantu par administratīviem pārkāpumiem laku, krāsu un transportlīdzekļu galīgās apdares materiālu jomā, kā arī veic grozījumus attiecībā uz iestāžu kompetenci administratīvo pārkāpumu procesā, kas noteikta šīs nodaļas 24. pantā. Likumprojekts stāsies spēkā pēc tā izsludināšanas Oficiālo publikāciju un tiesiskās informācijas likumā noteiktajā kārtībā. Grozījumi Ķīmisko vielu likuma 3. panta trešās daļas 2. punktā, 21. pantā, 24. panta pirmajā un otrajā daļā stājas spēkā vienlaikus ar Gaisa aizsardzības likumu.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts izstrādāts pēc Vides aizsardzības un reģionālās attīstības ministrijas (turpmāk – VARAM) iniciatīvas, lai veiktu grozījumus Ķīmisko vielu likumā (turpmāk – Likums) un pārnestu administratīvos pārkāpumus laku, krāsu un transportlīdzekļu galīgās apdares materiālu jomā no Ķīmisko vielu likuma uz likumprojektu "Gaisa aizsardzības likums". |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd Likuma V nodaļas "Administratīvie pārkāpumi ķīmisko vielu, maisījumu un biocīdu jomā un kompetence administratīvo pārkāpumu procesā" 21. pants ietver administratīvo atbildību par pārkāpumiem laku, krāsu un transportlīdzekļu galīgās apdares materiālu jomā, nosakot fiziskām un juridiskām personām administratīvo atbildību par:1. tādu laku, krāsu un transportlīdzekļu galīgās apdares materiālu laišanu tirgū, kuri pārsniedz normatīvajos aktos atļautās maksimālās gaistošo organisko savienojumu satura robežvērtības;
2. normatīvo aktu pārkāpšanu un tajos noteikto laku, krāsu un transportlīdzekļu galīgās apdares materiālu tirdzniecību vai lietošanu bez veicamās darbības licences.

 VARAM izstrādā likumprojektu "Gaisa aizsardzības likums", kas apkopos gaisa aizsardzības jautājumus vienkopus un ietvers arī fiziskām un juridiskām personām administratīvo atbildību par normatīvo aktu prasību pārkāpumiem laku, krāsu un transportlīdzekļu galīgās apdares materiālu jomā. Attiecīgi Likumprojekta 3. pants izslēdz Likuma 21. pantu "Administratīvie pārkāpumi laku, krāsu un transportlīdzekļu galīgās apdares materiālu jomā".Pašlaik Likuma V nodaļas "Administratīvie pārkāpumi ķīmisko vielu, maisījumu un biocīdu jomā un kompetence administratīvo pārkāpumu procesā" 24. pants ietver uzraudzības un kontroles iestāžu kompetenci administratīvo pārkāpumu procesā. Laku, krāsu un transportlīdzekļu galīgās apdares materiālu jomā kompetence administratīvo pārkāpumu procesā ir noteikta divām uzraudzības un kontroles iestādēm – Valsts vides dienestam un Veselības inspekcijai. Ņemot vērā, ka Likumprojekts izslēdz Likuma 21. pantu, attiecīgi Likumprojekta 4. pants veic grozījumus Likuma V nodaļas 24. pantā par iestāžu kompetenci administratīvo pārkāpumu procesā, izslēdzot 24. panta pirmā daļā (ietver Valsts vides dienesta kompetenci) un otrā daļā (ietver Veselības inspekcijas kompetenci) atsauces uz 21. pantu. Kā arī Likumprojekta 1. panta trešā daļa izslēdz atsauci uz 21. pantu šā Likuma 3. panta trešās daļas 2. punktā, kurā uzskaitīti Likuma V nodaļas panti saistībā ar administratīviem pārkāpumiem.Ņemot vērā, ka Likums tiek grozīts saistībā ar jauno likumprojektu "Gaisa aizsardzības likums", Likumprojekts aktualizē arī Likuma 3. panta otro daļu un 7. panta pirmo daļu. Likuma 3. panta otrā daļa ietver tos tiesību aktus, kas papildus šim likumam regulē darbības ar ķīmiskām vielām un maisījumiem, tai skaitā attiecībā uz narkotiskām un psihotropām vielām (3. panta otrās daļas 3. punkts), kā arī to prekursoriem (3. panta otrās daļas 4. punkts). Ņemot vērā Likumu "Par likuma "Par prekursoriem" atzīšanu par spēku zaudējušu" (pieņemts 06.06.2019. un stājās spēkā 03.07.2019.), un Likumu "Grozījumi likumā “Par narkotisko un psihotropo vielu un zāļu likumīgās aprites kārtību"" (pieņemts 06.06.2019. un stājās spēkā 03.07.2019.03.07.2019.), kas izsaka likuma nosaukumu citā redakcijā, kā arī ietver regulējumu prekursoriem, Likumprojekta 1. panta pirmā daļa izsaka jaunā redakcijā Likuma 3. panta otrās daļas 3. punktu, papildinot to ar atsauci uz narkotisko un psihotropo vielu prekursoriem, likumu "Par narkotisko un psihotropo vielu un zāļu, kā arī prekursoru likumīgo apriti" un citiem ar to saistītiem normatīviem aktiem. Likumprojekta 1. panta otrā daļa izslēdz Likuma 3. panta otrās daļas 4. punktu, jo narkotisko un psihotropo vielu prekursori tiek ietverti 3. panta otrās daļas 3. punktā. Likuma 7. panta pirmā daļa ietver Ķīmisko vielu un maisījumu datu bāzē iekļaujamo informāciju par ķīmiskām vielām un maisījumiem un atsaucās uz bīstamo vielu sarakstu, kā arī Eiropas Savienībā tirdzniecībā esošo ķīmisko vielu sarakstu (turpmāk – EINECS) un Eiropas Savienībā pieteikto ķīmisko vielu sarakstu (turpmāk – ELINCS). Eiropas Parlamenta un Padomes 2008. gada 16. decembra regulas (EK) Nr. 1272/2008 par vielu un maisījumu klasificēšanu, marķēšanu un iepakošanu un ar ko groza un atceļ direktīvas 67/548/EEK un 1999/45/EK un groza regulu (EK) Nr. 1907/2006 (turpmāk – regula 1272/2008) pārņem prasības, kas izrietēja no Padomes Direktīvas (1967. gada 27. jūnijs) par normatīvo un administratīvo aktu tuvināšanu attiecībā uz bīstamu vielu klasifikāciju, iepakošanu un marķēšanu I pielikuma, kurā tika ietverts bīstamo vielu harmonizētās klasifikācijas un marķējuma saraksts. Regula 1272/2008 ietver bīstamo vielu harmonizēto klasifikāciju un marķējumu tās VI pielikuma "Noteiktu bīstamu vielu harmonizētā klasifikācija un marķējums" 3. tabulā un prasības ir tiešo piemērojamas un saistošas gan fiziskajām un juridiskajām personām. Ķīmisko vielu un maisījumu datu bāzē iekļautā informācija paredzēta avāriju likvidēšanai, uzraudzības un kontroles īstenošanai, kā arī informācijas sniegšanai Eiropas Savienības institūcijām un citām starptautiskajām institūcijām, piemēram, sagatavojot Eiropas Savienības dalībvalstu ziņojumus par direktīvu un regulu, kā arī konvenciju ieviešanu vairākās jomās – par vides kvalitātes standartiem ūdens resursu jomā, gaistošo organisko savienojumu un siltumnīcefekta gāzu emisiju aprēķināšanu, par bīstamo ķīmisko vielu importu un eksportu, ANO Vispārējo Konvenciju par klimata pārmaiņām, Konvenciju par pārrobežu piesārņojuma pārnesi lielos attālumos. Attiecīgi Likumprojekta 2. pants izsaka jaunā redakcijā Likuma 7. panta pirmo daļu. Likumprojekta 5. pants papildina Pārejas noteikumus ar 14. punktu, lai noteiktu, ka grozījumi Ķīmisko vielu likuma 3. panta trešās daļas 2. punktā, 21. pantā, 24. panta pirmajā un otrajā daļā stājas spēkā vienlaikus ar Gaisa aizsardzības likumu. |
| 3. | Projekta izstrādē iesaistītās institūcijas un publiskas personas kapitālsabie-drības | VARAM, valsts sabiedrība ar ierobežotu atbildība "Latvijas Vides, ģeoloģijas un meteoroloģijas centrs", Valsts vides dienests.  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojektā ietvertais regulējums attiecas uz darbību veicējiem, kas veic darbības ar ķīmiskām vielām un maisījumiem. |
| 2. | Tiesiskā regulējuma ietekme uz tautsaimniecību un administratīvo slogu | Likumprojektā ietvertajam regulējumam nav ietekmes uz tautsaimniecību, un tas nerada papildu administratīvo slogu.  |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Atbilstības izmaksu monetārs novērtējums | Likumprojekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Likumprojekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Likumprojekta virzība saistīta ar jauna likumprojekta "Gaisa aizsardzības likums" izstrādi (pieejams saitē: <https://www.varam.gov.lv/lv/likumprojekts-gaisa-aizsardzibas-likums>). |
| 2. | Atbildīgā institūcija | VARAM |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība tiek nodrošināta atbilstoši Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā”. Ieinteresētās personas tiek aicinātas izteikt viedokli un sniegt rakstiskus priekšlikumus. |
| 2. | Sabiedrības līdzdalība projekta izstrādē | Likumprojekts un tā sākotnējās ietekmes novērtējuma ziņojums (anotācija) 2021. gada jūlijā ievietots Vides aizsardzības un reģionālās attīstības ministrijas tīmekļvietnē [www.varam.gov.lv](http://www.varam.gov.lv) un Valsts kancelejas tīmekļvietnē [www.mk.gov.lv](http://www.mk.gov.lv) ar aicinājumu sabiedrības pārstāvjiem līdzdarboties Likumprojekta izstrādē.  |
| 3. | Sabiedrības līdzdalības rezultāti | Nav attiecināms |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VARAM un valsts sabiedrība ar ierobežotu atbildību "Latvijas Vides, ģeoloģijas un meteoroloģijas centrs". |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekts neparedz jaunu institūciju izveidi.Saistībā ar Likumprojekta izpildi nav nepieciešams likvidēt vai reorganizēt esošās institūcijas. Iestāžu institucionālā struktūra netiek ietekmēta, papildu cilvēkresursi nav nepieciešami. |
| 3. | Cita informācija | Nav |

Vides aizsardzības un

reģionālās attīstības ministrs A. T. Plešs

Kazerovska 67026516

Kristine.Kazerovska@varam.gov.lv